དགྲ་བཅོམ་པ་ཞིག་གིས་འདུལ་བའི་གཞུང་ཞིག་ཏུ་གསུངས་པ་བཞིན་རེད།བསམ་གཏན་ཀློག་པའི་ལས་དག་གིས།།ལུས་ལ་སྙིང་པོ་བླང་བར་བྱ།།ངུར་སྨིག་དོན་ཙམ་བསྐྱེད་ཆོག་པའི།།བསམ་པ་ནམ་ཡང་མི་བྱའོ།།ཞེས་གསུངས་པ་དེ་ཧ་ཅང་ཡག་པོ་འདུགང་ཚོ་ཁྱིམ་ནས་ཁྱིམ་མེད་པར་རབ་ཏུ་བྱུང་བའི་གྲྭ་ཆས་ཤིག་གོན་པའི་རྗེས་སུ་ཕྱིའི་རྟགས་ཆ་ལུགས་དེ་དང་མིང་དོན་མཚུངས་པའི་བསམ་གཏན་སྒོམ་པ་དང་དཔེ་ཆ་ལ་བལྟས་ནས།ཀློག་པ་ཐོས་བསམ་དང་སྤོང་བ་བསམ་གཏན་གྱི་སྒོ་ནས་དུས་འདའ་བར་བྱེད་དགོས་པ་རེད།ཀློག་པ་ཐོས་བསམ་ལ་ཡང་བལྟ་ས་མེད་པ།སྤོང་བ་བསམ་གཏན་གྱི་ཉམས་ལེན་ལ་ཡང་བལྟ་ས་མེད་པ།ངུར་སྨིག་གི་དོན་ཙམ་བསྐྱེད་ཆོག་པ་ཞེས་ངུར་སྨིག་གི་དོན་ཡོད་པ་ཙམ་གྱིས་ཆོག་ཤེས་བྱས་ནས་བསྡད་ན་མ་འགྲིག་པ་རེད།དེར་བརྟེན་དེ་བསླབ་བྱ་ཆེན་པོ་ཞིག་རེད།གཞན་སྐྱབས་རྗེ་ཕ་བོང་ཁས་གསུངས་པ་བཞིན་རྟོག་གེ་མགོ་མཁྲེགས་སུ་སྐྱེས་ན་སངས་རྒྱས་དངོས་བྱོན་ཡང་འདུལ་ཐབས་དཀའ་ཞེས་པ་བཞིན་ཆགས་ན་ཡག་པོ་གང་ཡང་མི་འདུགཁ་བདེ་པོ་ཞེ་དྲག་ཡོད་པ་ཞིག་ལ་སེམས་རྒྱུད་མ་དུལ་བ་ཡིན་ན་ཕན་ཐོགས་ཡོད་མ་རེད།